स्वस्थ रहने के लिए वजन का नियंत्रित रहना बहुत जरूरी है, लेकिन क्या आप जानते हैं कि कितना वजन आपकी लंबाई के हिसाब से होना चाहिए, जो आपको पूरी तरह फिट बताए। इसके लिए जरूरी है आपके बॉडी मास इंडेक्स यानी बीएमआई की जानकारी। बीएमआई के आधार पर यह पता लगा सकते हैं कि आप ओवरवेट हैं या अंडर वेट। बीएमआई (BMI) यानी बॉडी मास इंडेक्स, ये बताता है कि आपके शरीर का वजन आपकी हाईट यानी लंबाई के अनुसार ठीक है या नहीं। एक तरह से इसे आपके शरीर की लंबाई और वजन का अनुपात कहा जा सकता है। बताया जाता है एक सामान्य शरीर की बीएमआई 22.1 से ज्यादा नहीं होनी चाहिए। कैसे निकालते हैं बीएमआई बीएमआई आपकी लंबाई का आपके वजन से संबंध बताने वाला एक मुख्य संकेतक है। बीएमआई का पता करने के लिए एक व्यक्ति की लंबाई को दोगुना कर उसके वजन में भाग देकर निकाला जाता है। एक उदाहरण से यूं समझिए मान लीजिए आपका वजन 58 किलो है और लंबाई 165 सेमी यानी 1.65 मीटर है। तो इसका बीएमआई निकालने के लिए 1.65 को 1.65 से गुना कीजिए और जो रिजल्ट आए, उससे 58 में भाग दे दीजिए। जो रिजल्ट आएगा वही आपका बीएमआई होगा। सिंपल फॉर्मुला ये है: बीएमआई = वजन (किलोग्राम) / (ऊंचाई X ऊंचाई (मीटर में)) यानी 58 / (1.65 X 1.65) = 21.32